text: Eitt av mínum hjartamálum er, at náttúruríkidømið skal koma øllum føroyingum til góðar. Og vit skulu liva av okkara egnu virðum heldur enn av skatti frá vaskikonuni á Nørrebrúgv.
text: #000004
text: Firðirnir verða leigaðir út fyri lítið og lætt. Tí meðan alivinnan seldi laks fyri 6966 milliónir í 2021, so rindaði hon einans 196 milliónir í tøkugjaldi. Tríggir hundraðpartar!
text: #000006
text: Men prísurin fyri náttúruna og samfelagið annars er høgur. Laksaalingin hevur lagt seg á flestu firðir og avmarkar nógv annað virksemi. Hon fer illa við náttúruni og avleiðingarnar eru ógvusligar. Laksur, ið sleppur, kemur í bland við villan laks og villur fiskur, ið heldur til tætt við alibrúk, er ikki etandi. Bara fyri at nevna nøkur dømir. Nakað prýði er alivinnan heldur ikki.
text: #000008
text: At meginparturin av ognarskapinum í alivinnuni, knøpp 80 prosent, er á útlendskum hondum, ger ikki áðurnevndu vansar lættari at gloypa. Fyri ikki at gera Hidden Fjord órætt, skal eg tó nevna, at tað felagið er 100% føroyskt. Men størsti parturin av vinninginum fer av landinum. Her liggur lítið eftir í Føroyum. Vit leggja bara arbeiðsorku og náttúru til. Sum eitt annað menningarland.
text: #000009
text: Vit skulu tryggja okkum, at alivinnan er skynsom og burðardygg, og vit skulu áseta eitt rímiligt leigugjald fyri firðirnir. Hesar inntøkur skulu bæði koma landskassa og lokalu økjunum til góðar. Tí í lokalu økjunum liggur nevniliga einki eftir í dag.
text: #000011